钦定古今图书集成/明伦汇编/闺媛典/第315卷 > 皇清四十八 > 夏九卿妻王氏
## 钦定古今图书集成/明伦汇编/闺媛典/第315卷 > 皇清四十八 > 夏九卿妻王氏

按《镇江府志》：“王氏，丹徒人，夏九卿妻。年十八归夏。躬井臼，事舅姑，动合礼则。居八年，九卿病，家渐落，王捐奁以给。既尽，以女红办药食，旦夕左右历二载，靡一息间。九卿没，子民仪甫三岁，舅姑恸欲绝，王强起掩涕，手提襁中孤，告舅姑曰：‘子亡有妇在，孙虽在，孩提成立可待也’。未几，舅姑相继没，王教子砥行，卓然克” 自，表著于世。生孙沅，出就外傅，暮归必篝灯程课之。丁未成进士，官翰林院编修。王性淑惠，娴礼教，力支四世，历六十六载，孀居五十六年。邀

恩诰封，复膺“旌表。”